《甲申清明展墓有感》
明代·李诩

两弟峨峨一土丘，老兄瘦骨尚淹留。算来修短有数定，语及存亡空泪流。

儿女痴愚当料理，田园便好莫营求。人生总是丝蚕样，到老登筐合罢休。

作者简介：字原德，号戒庵，由郡庠游太学，绩学多闻，潜心理学，晚谢应举，卒于万历二十一年，享年八十八岁。有世德堂吟稿，名山大川记、心学摘要及戒庵漫笔等著作。